Cik no jums šodien ir pārbaudījuši savu e-pastu?
Droši, paceliet rokas!
Cik no jums pārbauda to tieši šobrīd?
(Smiekli)
Un kā ar finansēm? Kāds ir tās šodien pārbaudījis?
Kredītkarti, investīciju kontu?
Varbūt šonedēļ?
Un kā ir ar jūsu mājsaimniecībā patērēto enerģiju?
Kāds ir to šodien pārbaudījis?
Šonedēļ? Pagājušonedēļ?
Daži enerģijas entuziasti pa visu zāli.
Prieks jūs redzēt.
Bet pārējiem — telpa ir pilna cilvēku,
kam rūp šīs planētas nākotne,
un pat mēs nepievēršam uzmanību
enerģijas izlietojumam, kas ir klimata pārmaiņu pamatā.
Sieviete šajā fotogrāfijā ir Herieta.
Mēs viņu satikām mūsu pirmajās ģimenes brīvdienās.
Herieta pievērš uzmanību savam enerģijas patēriņam,
un viņa noteikti nav apsēsta ar enerģiju.
Šis ir stāsts par to, kā Herieta līdz tam nonāca.
Lūk, akmeņogles,
pasaulē visizplatītākais enerģijas avots.
Šajās akmeņoglēs ir gana daudz enerģijas,
lai šī spuldze degtu vairāk nekā gadu.
Bet diemžēl starp šiem diviem punktiem
lielākā daļa enerģijas tiek pazaudēta pārvades un siltuma dēļ.
Īstenībā tikai 10% kļūst par gaismu.
Tātad šo ogļu pietiks tikai mazliet vairāk kā mēnesim.
Ja jūs vēlētos lietot šo spuldzi vienu gadu,
jums vajadzētu šādu daudzumu ogļu.
Sliktā ziņa ir tā, ka uz katru izmantoto enerģijas vienību,
mēs zaudējam deviņas.
Tas nozīmē, ka ir arī labas ziņas,
jo katra ietaupītā enerģijas vienība nozīmē,
ka esam ietaupījuši vēl deviņas.
Tātad jautājums ir, kā panākt,
ka cilvēki šajā telpā un visā pasaulē sāktu pievērst uzmanību
enerģijas patēriņam
un sāktu tērēt mazāk?
Atbilde nāca no eksperimenta uzvedības zinātnē,
ko veica kādā karstā vasarā, pirms 10 gadiem,
un tikai 140 kilometrus no šejienes,
Sanmarkosā, Kalifornijā.
Maģistranti uzlika zīmītes uz visām durvīm apkārtnē,
lūdzot cilvēkiem izslēgt gaisa kondicionierus
un ieslēgt ventilatorus.
25% māju saņēma ziņu, kurā bija teikts:
"Vai zinājāt, ka varat ietaupīt 54 dolārus mēnesī?
Izslēdziet kondicionierus, ieslēdziet ventilatorus!
Otra grupa saņēma ar vidi saistītu ziņu, un trešā — ziņu, kas aicināja
būt labiem pilsoņiem, palīdzot novērst elektrības padeves traucējumus.
Vairums minēja, ka ziņa par iespēju ietaupīt iedarbosies vislabāk.
Īstenībā nenostrādāja neviena no šīm ziņām.
Tiem nebija nekādas ietekmes uz enerģijas patēriņu.
Tas bija tā, it kā studenti nebūtu darījuši neko.
Bet bija vēl ceturtā ziņa,
un tā vēstīja:
„Aptauja liecina, ka 77% Jūsu kaimiņu saka,
ka izslēguši kondicionierus un ieslēguši ventilatorus.
Lūdzu, piebiedrojieties!
Izslēdziet kondicionierus, ieslēdziet ventilatorus!”
Un, kas to būtu domājis, viņi to izdarīja.
Cilvēki, kuri saņēma šo ziņu,
uzrādīja enerģijas patēriņa samazinājumu,
vien tādēļ ka viņiem pateica, ko dara viņu kaimiņi.
Par ko tas liecina?
Nu, ja kaut kas ir neērts,
pat ja mēs tam ticam,
morāla pierunāšana, finansiāli stimuli nespēj mūs īpaši iekustināt,
bet sabiedriskais spiediens gan ir ietekmīga lieta.
Un, pareizi izmantots, tas var būt varens spēks labiem darbiem.
Patiesībā tas jau ir.
Šīs atskārsmes iedvesmoti, mans draugs Dans Jeitss un es,
izveidojām uzņēmumu ar nosaukumu Opower.
Izveidojām programmatūru, sadarbojāmies ar uzņēmumiem,
kuri vēlējās palīdzēt klientiem ietaupīt enerģiju.
Mēs sniedzam individuālus māju enerģijas pārskatus,
kas cilvēkiem parāda viņu patēriņu
salīdzinājumā ar kaimiņiem līdzīga izmēra mājās.
Tāpat kā tās efektīvās zīmītes uz durvīm,
mēs panākam, ka cilvēki salīdzina sevi ar kaimiņiem,
un tad sniedzam viņiem atbilstošas rekomendācijas,
lai palīdzētu ietaupīt.
Mēs sākām ar papīriem, pārgājām uz mobilo lietotni, internetu
un nu pat kontrolējamu termostatu
un pēdējos piecus gadus mēs veicam
lielāko uzvedības zinātnes eksperimentu pasaulē.
Un tas darbojas.
Māju īpašnieki un īrnieki ir ietaupījuši
vairāk nekā 250 miljonus dolāru savos enerģijas rēķinos,
un mēs esam tikko sākuši.
Šogad vien,
sadarbojoties ar vairāk nekā 80 komunālo pakalpojumu uzņēmumiem sešās valstīs,
mēs ietaupīsim vēl divas teravatstundas enerģijas.
Enerģijas cilvēki zinās, cik ir divas teravatstundas,
bet pārējiem — divas teravatstundas
ir vairāk nekā pietiekami, lai apgādātu ar enerģiju ikvienu māju
Sentluisā un Soltleiksitijā kopā
vairāk nekā gadu.
Divas teravatstundas ir aptuveni puse
no tā, ko pērn saražoja ASV saules enerģijas industrija.
Un divas teravatstundas, izteiktas akmeņoglēs,
nozīmētu, ka jāsadedzina 34 šādas ķerras ogļu
katru minūti, katru dienu visa gada garumā,
lai iegūtu divas teravatstundas elektroenerģijas.
Un mēs nededzinām neko.
Mēs vienkārši motivējam cilvēkus pievērst uzmanību
un mainīt savu uzvedību.
Bet mēs esam tikai viens uzņēmums,
un šī ir tikai aisberga virsotne.
20% enerģijas mājokļos tiek izniekota,
un, sakot „izniekota”, es ar to nedomāju, ka cilvēkiem ir neefektīvas spuldzes.
Viņiem varbūt ir.
Ar to es domāju, ka atstājam spuldzes iedegtas tukšās istabās,
atstājam ieslēgtu gaisa kondicionieri, kad mājās neviena nav.
Tie ir 40 miljardi dolāru gadā, kas tiek izniekoti elektroenerģijai,
kas neveicina mūsu labklājību,
bet veicina klimata pārmaiņas.
Tie ir 40 miljardi. Miljardi.
Katru gadu vienā pašā ASV.
Tā ir puse no mūsu izmantotā ogļu daudzuma.
Laimīgā kārtā daži no pasaules labākajiem materiālzinātniekiem
meklē iespējas aizvietot ogles ar tādiem ilgtspējīgiem resursiem
kā šie.
Tas ir gan lieliski, gan būtiski.
Taču kāds ļoti svarīgs resurss ilgtspējīgai enerģijai nākotnē
nav uz šī slaida.
Tas ir šajā telpā. Tie esat jūs, un tas esmu es.
Mēs varam izmantot šo resursu
bez jauniem atklājumiem materiālzinātnē,
vienkārši liekot lietā uzvedību zinātni.
To var darīt šodien, mēs zinām, ka tas strādā,
un tas jau tagad ietaupīs mūsu naudu.
Ko gan mēs gaidām?
Vairumā vietu komunālo pakalpojumu likumdošana
nav īpaši mainījusies kopš Tomasa Edisona laikiem.
Komunālo pakalpojumu uzņēmumi principā tiek atalgoti, kad viņu klienti
iznieko enerģiju.
Šos uzņēmumus vajadzētu atalgot par palīdzību taupīšanā.
Bet stāsts ir par ko vairāk nekā tikai enerģijas patēriņu mājsaimniecībās.
Paskatieties uz Prius!
Tas ir efektīvs ne tikai tādēļ, ka Toyota ieguldīja materiālzinātnē,
bet tādēļ, ka viņi ieguldīja uzvedības zinātnē.
Panelis, kas rāda vadītājiem,
cik daudz enerģijas viņi reāllaikā ietaupa,
liek kādreizējiem ātruma mīļotājiem
braukt gandrīz kā piesardzīgām vecmāmiņām.
Te mēs nonākam atpakaļ pie Herietas.
Mēs viņu satikām pirmajās ģimenes brīvdienās.
Viņa pienāca iepazīties ar mūsu jaunāko meitu,
un bija pārsteigta, uzzinot, ka manas meitas vārds
arī ir Herieta.
Viņa jautāja, ar ko nodarbojos.
„Strādāju ar komunālo pakalpojumu uzņēmumiem,
lai palīdzētu cilvēkiem taupīt enerģiju.”
Viņas acis iedzirkstījās.
Viņa paskatījās uz mani un teica:
„Jūs esat īstais cilvēks, ar ko man jārunā.
Redziet, pirms divām nedēļām mēs ar vīru saņēmām vēstuli
no komunālo pakalpojumu uzņēmuma,
kurā teikts, ka tērējam divreiz vairāk enerģijas nekā mūsu kaimiņi.
(Smiekli)
Viss, par ko mēs šo divu nedēļu laikā spējam domāt, runāt
un pat strīdēties,
ir, ko darīt, lai ietaupītu enerģiju.
Mēs izdarījām visu, ko vēstule mums lika,
un tomēr es zinu, ka jābūt vēl kaut kam.
Nu esmu šeit ar īstu ekspertu.
Pastāstiet, kas man jādara, lai ietaupītu enerģiju?”
Ir daudz ekspertu, kuri var palīdzēt atbildēt uz Herietas jautājumu.
Mans mērķis ir pārliecināties,
ka mēs visi to jautājam.
Paldies.
(Aplausi)